एसडीएम ने की सफाई अभियान की शुरुआत
उपखंडमुख्यालय स्थित गांधी पार्क मुगलकालीन शाही तालाब में हो रही गंदगी को साफ करने का बीड़ा मंगलवार की सुबह आमजन के सहयोग से एसडीएम सुनीता पंकज की अगुवाई में उपखंड के समस्त अधिकारियो एवं कर्मचारियों ने उठाया। सफाई अभियान का शुभारंभ एसडीएम ने पंजी फावड़ा चलाकर किया। इसके बाद समस्त कार्मिकों नागरिकों ने गैंती कुदाली, फावड़ा चलाकर गंदगी को साफ किया एवं घास कटीली झाड़ियों को हटाया। एसडीएम सुनीता पंकज ने बताया कि यह अभियान पूरे सप्ताह भर चलेगा एवं मुख्य काम इस तालाब में जा रही गंदगी को रोकने के लिए कस्बे के गणमान्य व्यक्तियों की कमेटी बनाकर इसका विकास कराया जाएगा तथा घाटों की सफाई करने के बाद इनकी मरम्मत कर जालियां सोलर लाइट लगाने सहित गांधी पार्क के जिर्णाद्धार के लिए पुरातत्व विभाग के अधिकारियों से बात की जावेगी। उन्होंने क्षेत्रवासियों से अपने आसपास सफाई का विशेष ध्यान रखने की बात भी कही। सफाई अभियान में तहसीलदार चंद्रपाल सिंह, एईएन शेर सिंह मीणा, सुरेश अग्रवाल, एबीईईओ गोरधन सिंह, डा. हेमंत शर्मा, कृषि अधिकारी मनोज कुमार, पर्यवेक्षक हेतराम, बीसीएमओ डा. रूपेंद्र झा, आरपी सुरेश परमार, पटवार संघ के अध्यक्ष गोपालप्रसाद, सचिव शशिकांत वशिष्ठ, अनिल शर्मा सहित कस्बावासियों ने बढ़ चढ़कर भाग लिया।
बैठकसे लौट रहीं एसडीएम ने घायल युवक को अस्पताल में कराया भर्ती
रूपवास| खानुआमोड़ से आगे यूपी बार्डर के पास मंगलवार देर शाम बाइक के दुर्घटनाग्रस्त होने से सड़क पर पड़े घायल युवक को एसडीएम ने भर्ती कराया है। गोपालगढ़ भरतपुर निवासी पुष्पेंद्रसिंह पुत्र राममोहन ठाकुर को एसडीएम सुनीता पंकज ने सरकारी गाडी़ से अस्पताल लाकर भर्ती कराया। वह भरतपुर में कलेक्ट्रेट में समीक्षा बैठक में भाग लेकर लौट रही थीं। घायल को अस्पताल में भर्ती कराने के बाद उसका डॉ. गौरव गुप्ता ने उपचार किया। घायल के जेब में मिले पहचान पत्र मोबाइल फोन में नंबर देखकर परिजनों को सूचना दी। बाद में परिजन अस्पताल आकर युवक को निजी वाहन से घर ले गए। एसडीएम के साथ चालक धूव्रसिंह कम्प्यूटर आपरेटर जीतू यादव भी थे।
रूपवास. सफाई अभियान का शुभारंभ करती एसडीएम सुनीता पंकज आमजन।
hin_Deva hin_Deva hin_Deva hin_Deva awa_Deva